Lasu

Lasu signìfica accusa o attribbuzzioni di na curpa.  Nta certi casi pò purtari lu significatu di n'attribbuzzioni data a quarchidunu senza giusta raggiuni. 

Nta certi zoni dî pruvinci di Catania e Girgenti significa «ricanuscenza», e s'attrova sta sprissioni:  'unn'aviri lasu chi si usa quannu unu nun ricevi la ricanuscenza giusta doppu aviri fattu quarchiccosa. 

La sprissioni dari lasu signìfica dari suddisfazzioni e/o ricanusciri a quarchidunu lu mèritu di quarchiccosa.

Ntê zoni cintrali dâ Sicilia s'attrova la sprissioni:  Cinni dugnu lasu a lu Signuri chi signìfica ca vegnu ricanusciutu ô Signuri.

Nta certi banni dâ pruvincia di Enna s'attrova lu verbu «allasari» chi signìfica accusari quarchidunu cchiù o menu senza nudda giustificazzioni.

Rifirimenti
 Vocabolario Siciliano, a cura di Giorgiu Piccittu, 1985.
 Luiggi La Rocca (2000) Dizionario Siciliano-Italiano, Terzo Millennio.

Catigurìa:Sprissioni catanisi
Catigurìa:Sprissioni siciliani